नई दिल्ली। भारतीय सर्वोच्च न्यायालय ने गुरुवार को एक बड़ा फैसला सुनाते हुए कहा कि समलैंगिकता अपराध नहीं है। सर्वोच्च अदालत का यह फैसला देश में समलैंगिक व ट्रांसजेंडर समुदाय के लिए बड़ी जीत माना जा रहा है। यह फैसला समलैंगिक लोगों की बराबरी के लिए लड़ाई में बहुत बड़ी सफलता है। खेल की दुनिया में भी कई समलैंगिक खिलाड़ी अपने पार्टनर को नहीं चुन पाने के कारण घुट-घुट कर जीते हैं। भारत में सर्वोच्च न्यायालय ने आज बड़ी सुनवाई की है लेकिन कई देशों में समलैंगिक सम्बन्ध बनाने की पूर्ण आजादी मिली हुई है। इसी आजादी का जश्न मानते हुए दक्षिण अफ्रीका की दो महिला क्रिकेट खिलाड़ियों ने करीब दो महीने पहले आपस में शादी रचाई थी।